Michael (Vampyr)

Michael, også kendt som Porcelænsfyrsten, den Blege Gud, Michael af det Hvide Blod og Phoebus Nox, er en sagnomspunden og gådefuld skikkelse i den Gamle Verden, der i okkulte kredse regnes blandt de mægtigste, ældste og mest sofistikerede vampyrer. Han er kendt som en selvhøjtidelig, eftertænksom, forlystelsessyg, kunstnerisk begavet og uhyggeligt farlig androgyn skønhed, der gennem århundrederne har levet og rejst i alverdens riger, nydt deres kultur og fortæret deres største kunstnere. Michaels tilholdssted er et mysterium og mange mener at han er forsvundet for længe siden. Hvis han da nogensinde har eksisteret.
Michaels ry er imponerende. Siden den Anden Alder har han været aktiv i den Gamle Verden. I anden halvdel af den Fjerde Alder herskede han efter sigende over Minrathous’ nætter. Han var kardinal i det Usynlige Symposium og medlem af det første konsistorium. Efter Vladimir von Carsteins død var han tæt ved at blive symposiets regent, men måtte se sig udmanøvreret af sin urgamle rival, Helena den Hornede Dronning. Mørke rygter vil vide, at han har slået handler af med perverterede guder og ser sig selv som nattens pendant til guden Phoebus.
Category:Vampyrer
Category:Udød
Category:Minrathous
Category:Tevinter
Category:Det Usynlige Symposium
Category:Første konsistorium
Category:Vampyrer af fjerde generation
Category:Kunst
Category:Vampyrkrigene
Category:Daeva